Robert Ancell
robert.ancell@gmail.com
Ali Shtarbanov
ametedinov@gmail.com

This work is licensed under a Creative Commons Attribution-Share Alike 3.0 Unported License.

Като специално изключение, правоносителите Ви дават разрешение да копирате, променяте и разпространявате примерния код, съдържащ се в този документ под условия, които Вие изберете, без забрани.

# Записване във файл

Натиснете бутона Запазване на документа във файл в горната лента на прозореца (или натиснете Ctrl S).

Изберете един от поддържаните типове файлове или променете разширението на файла в полето Име.

Натиснете бутона Запазване

# Поддържани типове файлове

Тип | Кратко описание
PDF | PDF може да съдържа няколко страници, подобно на книга, и е лесен за разпространение. Само малък брой програми за Linux могат да променят PDF документи, така че този формат се препоръчва предимно за архивиране. Размерът на PDF документа се влияе от качеството на изображението. За повече информация вижте страницата за PDF в Уикипедия.

JPEG

JPEG е файловият формат, използван от цифровите фотоапарати за запазване на снимки. JPEG файлът е сравнително малък, много лесен за разпространение и подходящ за качване в сайтове за социални мрежи. Повечето операционни системи разполагат с JPEG редактор. Ако сте сканирали няколко страници, за всяка страница ще бъде създаден JPEG файл. Използвайте този тип файл, ако искате да променяте или качвате сканираните изображения. Размерът на JPEG файла се влияе от качеството на изображението. За повече информация вижте страницата за JPEG в Уикипедия.

PNG | PNG файловете поддържат компресия на данните без загуба. Това може да направи файловете много големи и неподходящи за разпространение. Ако сте сканирали няколко страници, за всяка страница ще бъде създаден PNG файл. За повече информация вижте страницата за PNG в Уикипедия.